ปวดบีบท้องน้อย ร้าวไปสีข้างและปวดลงขา เหมือนประจำเดือนจะมาแต่ก็ไม่มา เป็นมา3วันแล้วค่ะ มีอาการท้องเสีย2วันแล้วค่ะ ช่วงวันที่ 9 เดือนนี้ มีเพศสัมพันธ์ด้วยค่ะ แต่ตรวจครรภ์เมื่อวันที่ 26 เดือนนี้ตอนเช้า ตรวจเจอ 1 ขีดค่ะ ไม่แน่ใจว่าตรวจเร็วไปเลยไม่พบการตั้งครรภ์ หรือเป็นอาการก่อนประจำเดือนมาค่ะ(เพราะประจำเดือนมาครั้งล่าสุดเมื่อเดือนที่แล้ววันที่28ค่ะ) รบกวนคุณช่วยตอบทีนะคะ ขอบค่ะ
สวัสดีค่ะ อาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้น**หากมีอาการปวดนั้นสัมพันธ์กับการขยับร่างกายหรือกดหน้าท้องเบาๆแล้วปวด น่าจะเป็นลักษณะปวดจากกล้ามเนื้ออักเสบค่ะแต่หากมีอาการปวดท้องน้อยร่วมกับประจำเดือนผิดปกติ อาจเป็นจากความผิดปกติของมดลูกและรังไข่ได้**จากที่ เล่ามายังสรุปสาเหตุที่ชัดเจนไม่ได้นะคะ แนะนำให้รับประทานยาแก้ปวดเป็นพาราเซตามอลบรรเทา ร่วมกับพักผ่อน งดออกแรง และรอดูประจำเดือนก่อนนะคะหากประจำเดือนยังไม่มา ให้ตรวจการตั้งครรภ์ซ้ำในสัปดาห์ค่ะ หากตรวจซ้ำแล้วว่าไม่ตั้งครรภ์ ผลตรวจนี้เชื่อถือได้แล้วนะคะ แสดงว่าอาการปวดท้องน้อยเป็นจากสาเหตุอื่นๆตามข้างต้นซึ่งหากยังมีอาการปวดท้องน้อยรุนแรงมากขึ้น หรือเป็นเรื้อรัง ควรไปพบแพทย์เพื่อตรวจหาสาเหตุของอาการอีกทีนะคะ